# data[].attributes.body
Heimilt er að veita undanþágu frá valgrein með því að meta reglubundna þátttöku í félagslífi, íþróttum eða skipulögðu starfi utan skóla. Einnig er heimilt að meta nám utan grunnskóla s.s. nám við tónlistarskóla, framhaldsskóla eða málaskóla. Nemendur geta fengið eina klukkustund á viku metna í vali.  Foreldrar bera ábyrgð á þátttöku nemenda í slíku starfi.
Nemendur velja fimm smiðjur nema þeir hafi óskað eftir undanþágu, þá velja þeir fjórar smiðjur.

# data[].attributes.body
Lestrardýra sögustundir
Nemendur útbúa lestrardýr á bókasafni og vinna með sögu þess. Nemendur velja sér bók sem þeir æfa upplestur og flytja fyrir yngri nemendur. Æfður “leiklestur” og framkoma.

Námsmat: Virkni, áhugi, frumkvæði og þátttaka.

Skólablað

Nemendur afla og vinna skemmtilegt og fjölbreytt efni í skólablað.

Námsmat: Virkni, áhugi, frumkvæði og þátttaka.

Yndislestur

Nemendur velja sér bækur að eigin áhuga og sinna lestri í ró og næði. Þeir fjalla um bækur sínar á fjölbreyttan hátt með hópfélögum og kennara, t.d. í umræðum, með myndrænni úrvinnslu eða munnlegri kynningu.

Námsmat: Virkni, áhugi, frumkvæði og þátttaka.

Árbókaskrif

Nemendur hanna skemmtilega árbók með myndum og textum um nemendur (nemendur 10. bekkjar). Árbókin verður svo gefin öllum nemendum sem útskrifast úr 10. bekk.

Námsmat: Virkni, áhugi, frumkvæði og þátttaka.

# data[].attributes.body
Iðnaðarstörf
Í þessari valgrein fá nemendur að prófa sig áfram í ýmsum störfum sem tengjast iðngreinum eins og smíði, málningavinnu og rafvirkjun. Nemendur vinna fjölbreytt verkefni þar sem þeir læra að nota mismunandi verkfæri og vinna með ólík efni. Lögð verður áhersla á að læra í gegnum framkvæmd, prófa sig áfram og vinna að verkefnum þar sem útsjónarsemi og samvinna skipta máli.
Nemendur fá líka að heimsækja fyrirtæki í iðnaði og kynnast störfunum beint á vinnustöðum.
Fjöldi nemenda í valinu er takmarkaður og ganga elstu nemendur fyrir.

Námsmat: Virkni, áhugi, frumkvæði og þátttaka.

# data[].attributes.body
Tiktok matur

Nemendur elda vinsælar uppskriftir sem slegið hafa í gegn á samfélagsmiðlum. Unnið verður með útlit, framsetningu og sköpunargleði í matargerð.

Námsmat: Virkni, áhugi, frumkvæði og þátttaka.

Matur og menning

Nemendur kynnast matarmenningu frá ólíkum heimshlutum og elda rétti sem tengjast mismunandi menningarheimum. Fjallað verður um uppruna, hefðir og fjölbreytni í matargerð.

Námsmat: Virkni, áhugi, frumkvæði og þátttaka.

Stjörnukokkar
Nemendur elda fjölbreytta rétti og búa til eigin matreiðsluþætti þar sem þeir setja fram uppskriftir, sýna eldamennsku og æfa sig í framkomu og miðlun. Lögð er áhersla á sköpun, samvinnu og sjálfstæði í eldhúsinu og fyrir framan myndavélina.

Námsmat: Virkni, áhugi, frumkvæði og þátttaka.

Matreiðslubókin
Nemendur þróa eigin uppskriftir, taka myndir og skrifa texta sem saman mynda matreiðslubók sem gefin verður út í lok skólaársins. Áhersla er lögð á sköpun og framsetningu.

Námsmat: Virkni, áhugi, frumkvæði og þátttaka.

# data[].attributes.body
Námstækni
Nemendur kynnast fjölbreyttum aðferðum sem styrkja námsvenjur, einbeitingu og minni. Farið verður í glósutækni, skipulagningu og önnur gagnleg vinnubrögð sem nýtast í námi.

Námsmat: Virkni, áhugi, frumkvæði og þátttaka.

Markmiðasetning
Nemendur læra að setja sér markmið og vinna skipulega að því að ná þeim. Áhersla er lögð á sjálfsþekkingu og hvatningu og til að styðja við jákvæða þróun í námi og lífi.

Námsmat: Virkni, áhugi, frumkvæði og þátttaka.

Fjármálafræðsla
Nemendur fá innsýn í helstu hugtök fjármála, svo sem sparnað, neyslu og lán. Áhersla er lögð á að tengja viðfangsefnin við daglegt líf.

Námsmat: Virkni, áhugi, frumkvæði og þátttaka.

Framhaldsnám
Nemendur skoða námsmöguleika eftir grunnskóla og kynnast mismunandi brautum, skólum og störfum. Unnið verður með styrkleika og áhugasvið hvers og eins með framtíðina í huga.

Námsmat: Virkni, áhugi, frumkvæði og þátttaka.

# data[].attributes.body
Húð og hár
Nemendur læra um umhirðu á húð og hári. Kynnt verða grundvallaratriði förðunar og einfaldar hárgreiðslur.

Námsmat: Virkni, áhugi, frumkvæði og þátttaka.

Skrautsaumur

Nemendur læra grunnatriði útsaums og skapa falleg mynstur með nál og þráð. Vinna fer fram á efni sem hægt er að nýta í skreytingar, gjafir eða nytjahluti. Lögð er áhersla nákvæmni og sköpunargleði.

Námsmat: Virkni, áhugi, frumkvæði og þátttaka.

Naglalist

Nemendur fá innsýn í naglalist, læra að snyrta eigin neglur, nota gervineglur og búa til skapandi naglaskreytingar. Mikil listsköpun felst í þessari vinnu þar sem áhersla er lögð á hreinlæti, form, litaval og persónulega tjáningu í naglahönnun.

Námsmat: Virkni, áhugi, frumkvæði og þátttaka.

Hekl

Nemendur læra grunnatriði í heklun og hanna eigin hluti úr garni. Áhersla er lögð á persónulegan stíl, sköpun og hönnun með einföldum aðferðum og fjölbreyttum útfærslum.

Námsmat: Virkni, áhugi, frumkvæði og þátttaka.

# data[].attributes.body
Húsgagnasmíði

Markmið námsins er fyrst og fremst að gera nemendur sjálfstæða í verki, stuðla að vinnugleði og virðingu fyrir vinnu, þjálfa einbeitingu, iðjusemi og verkfærni. Lögð megináhersla á smíði nytsamlegra húsgagna, s.s. stóla, náttborða o.fl. Nemendur koma með hugmyndir eða finna þær á t.d. Pinterest og teikna, hanna og smíða með aðstoð kennara.

Námsmat: Virkni, áhugi, frumkvæði og þátttaka

Málmsmíði og silfursmíði

Nemendur hanna og smíða einfalda skart- og nytjahluti úr málmi. Lögð er áhersla á skapandi og sjálfstæða vinnu nemenda.

Námsmat: Virkni, áhugi og þátttaka.

Tálgun og útskurður

Kennd eru grunnatriði við útskurð og tálgun í tré, beiting útskurðarjárna, tálgunarhnífa og viðhald bits í þeim. Kynnt eru efni og áhöld, farið í mikilvægi teikninga og kennt hvernig færa á mynstur af teikningu yfir á tré. Farið verður í annarsvegar tálgun á nokkrum hlutum s.s. smjörhnífum, bátum og dýrum. Í útskurði verður farið í að skera og höggva út stafi og mynstur í tré.

Námsmat: Virkni, áhugi, frumkvæði og þátttaka.

# data[].attributes.body
Nemendur geta valið smiðjur sem verða ekki endilega bundnar ákveðnum dögum á stundatöflu.  Þessar smiðjur eru:

Aðstoðarþjálfun
Nemandi kynnist starfi þjálfara í íþróttagrein sem nemandinn hefur æft og þekkir vel. Nemandi starfar sem aðstoðarþjálfari reynds þjálfara. Valgreinin er því stunduð á þeim tímum sem æfingar fara fram. Reynt verður að koma til móts við alla þá nemendur sem vilja kynnast þjálfun í sinni íþróttagrein.

Námsmat: Virkni, áhugi, frumkvæði og þátttaka.

Félagsmiðstöðvarval
Nemendur taka þátt í félagsmiðstöðvarstarfi og sækja þá fræðslu og uppákomur sem boðið er uppá. Gert er ráð fyrir þátttöku í að minnsta kosti klukkustund í hverri viku. Opið er í Svítunni mánudaga, miðvikudaga og fimmtudaga kl. 19:00 - 21:30. Dagskrá má sjá á Instagram síðu Svítunnar svitan815 og á veggjum skólans.

Námsmat: Virkni, áhugi, frumkvæði og þátttaka.

Skjálfti
Skjálftinn er hæfileikakeppni ungmenna í grunnskólum á Suðurlandi, byggður á Skrekk í Reykjavík. Nemendur búa til atriði frá grunni, þróa hugmynd, æfa, hanna búninga, sjá um förðun, hár, lýsingu og hljóðvinnslu. Atriðið endar í keppni sem fram fer að vori. Vinnan hefst eftir áramót og er stigmagnandi þungi í æfingum og undirbúningi sem nær hámarki síðustu vikur fyrir keppnina.

Í Skjálftanum er enginn látinn gera eitthvað sem hann/hún/það vill ekki heldur er unnið með styrkleika hvers og eins. Markmiðið með Skjálftanum er að bjóða nemendum upp á verkefni sem eflir sköpunargáfu, þjálfar þau í markvissu langvinnu hópastarfi sem styrkir sjálfsmynd einstaklinga og hefur jákvæð áhrif á skólamenningu.

Námsmat: Virkni, áhugi, frumkvæði og þátttaka.

Leiklist

Leiklist felur í sér þjálfun í formi æfinga og leiklesturs til að efla sjálfstraust, virkni, framkomu og leikræna tjáningu. Spunaleikir verða prófaðir til að virkja skapandi hugsun og samvinnu í hóp. Stuttir leikþættir æfðir. Nemendur geta jafnvel búið til atriði frá grunni, þróað hugmynd, æft, hannað búninga, annast förðun, hár, lýsingu og hljóðvinnslu.

Námsmat: Virkni, áhugi, frumkvæði og þátttaka.

Útivist

Útivist felur í sér heilbrigða hreyfingu utandyra og skiptist í tvær þemur:

Gönguval

Farið verður í lengri og styttri göngur t.d. í Reykjadal, Geitafell og í fjöruferð. Nemendur þurfa að eiga góða skó og viðeigandi útbúnað í lengri göngur. Þá verður nemendum kynnt hvaða búnaður og reglur eiga við í fjallgöngum.

Skíðaval

Farið verður í skíðaferðir í Bláfjöll þar sem nemendur fá tækifæri til að æfa og efla færni sína á skíðum. Nemendur þurfa að eiga viðeigandi útbúnað fyrir skíðamennsku eða geta fengið hann lánaðan. Einnig þurfa nemendur sjálfir að kaupa kort í fjallið og foreldrar að vera tilbúnir að aðstoða við akstur. Kynntur verður grunnbúnaður og helstu öryggisatriði sem tengjast dvöl á skíðasvæðum.

Námsmat: Virkni, áhugi, frumkvæði og þátttaka.

Athugið að í þessari valgrein skuldbinda nemendur sig til þess að mæta þegar göngu- eða skíðaferðir eru settar á.

# data[].attributes.body
Borðspil
Nemendur kynnast nýjum og skemmtilegum borðspilum í bland við eldri og klassísk.

Námsmat: Virkni, áhugi og þátttaka.

Evrópuboltinn
Megin tilgangur kennslu í enska boltanum er að nemendur öðlist dýpri þekkingu og skilning á ýmsum atriðum í tengslum við enska knattspyrnu. Farið verður yfir enska boltann frá hinum ýmsu sjónarhornum þar sem m.a. er farið yfir ýmsa tölfræði, árangur einstaklinga og liða, sögu félaga, leikgreiningu og fleira.

Námsmat: Virkni, áhugi, frumkvæði og þátttaka.

Skák
Nemendur læra mannganginn og æfa sig að tefla.

Námsmat: Virkni, áhugi og þátttaka.

NBA
Saga og upphaf NBA-deildarinnar tekin fyrir og farið yfir bestu liðin í deildinni og gamlar stórstjörnur. Horft verður á sjónvarpsþætti Stöðvar 2 sport, Lögmál leiksins. Farið yfir liðin og leikmenn í deildinni, styrkleika og  veikleika. Nemendur fjalla um uppáhalds leikmenn eða lið og kynna fyrir hinum. Gerum leikmannaskipti í „Trade machine“ o.fl.   Í bland við þetta verður körfubolti spilaður úti á velli eða inni í sal.

Námsmat: Virkni, áhugi, frumkvæði og þátttaka

# data[].attributes.body
Hlaðvarp/ podcast

Í þessu námskeiði kynnast nemendur hlaðvarpsforminu í gegnum áheyrn og eigin sköpun. Nemendur læra að afla sér upplýsinga um ákveðin málefni og miðla sögu með hjálp tónlistar, viðtala og almennrar söguuppbyggingar. Markmið námskeiðsins er að nemendur finni sína rödd og geti miðlað sögum eða upplýsingum á markvissan og skemmtilegan hátt öðrum og sér til ánægju.

Námsmat: Virkni, áhugi, frumkvæði og þátttaka.

Tölvuleikjahönnun

Nemendur byggja upp sögusvið og söguþráð tölvuleiks. Hanna bakgrunna, persónur o.fl. fyrir einfaldan tölvuleik sem þau forrita svo í næstu smiðju.

Námsmat: Virkni, áhugi, frumkvæði og þátttaka.

Forritun

Nemendur læra um undirstöðuatriði forritunar og nýta til að forrita leik eftir eigin hönnun sem þau unnu í smiðjunni Tölvuleikjahönnun.

Námsmat: Virkni, áhugi, frumkvæði og þátttaka.

Stuttmyndagerð/ heimildarmyndagerð

Nemendur vinna einnar mínútu stuttmyndir/heimildarmyndir um sín áhugasvið.

Námsmat: Virkni, áhugi, frumkvæði og þátttaka.

# data[].attributes.body
Heilsurækt

Heilsa er öllum mikilvæg, regluleg hreyfing, svefn og næringarríkt mataræði eru taldir mikilvægir þættir þegar kemur að heilsu. Reglulega hreyfingu er hægt að stunda á margskonar vegu og fá nemendur að kynnast nokkrum aðferðum í þessum áfanga.

Námsmat: Virkni, áhugi, frumkvæði og þátttaka.

Skólahreysti

Skólahreysti er liðakeppni á milli grunnskóla sem okkar skóli hefur tekið þátt í. Valgreinin gagnast öllum nemendum en sérstaklega þeim sem langar að taka þátt í liði skólans þegar kemur að keppninni Skólahreysti. Námsmat: Virkni, áhug, frumkvæði og þátttaka.

# data[].attributes.body
Dans og Zumba

Í dansi verður lögð áhersla á sköpun og freestyle dans. Nemendur læra grunnspor, semja dansa saman og koma fram á danssýningu skólans að vori. Zumba er skemmtileg hreyfing þar sem dönsuð eru einföld spor við skemmtilega tónlist. Styrking og mikil brennsla.

Námsmat: Virkni, áhugi, frumkvæði og þátttaka.

# data[].attributes.body
Frístund

Nemendur fá tækifæri til að kynnast starfi yngri nemenda í frístund með því að dvelja þar við leik og störf. Nemendur fá hvatningu og aðstoð við að skipuleggja 1-2 klst. starf.

Námsmat: Virkni, áhugi, frumkvæði og þátttaka.

Leikskóli

Nemendur fá tækifæri til að kynnast starfi leikskólakennara og leikskólabarna með því að heimsækja Bergheima klukkustund í senn í níu vikur. Nemendur fá hvatningu og aðstoð við að skipuleggja 1-2 klst. starf.

Námsmat: Virkni, áhugi, frumkvæði og þátttaka.

# data[].attributes.body
Styrktarþjálfun

Styrktarþjálfun er mikilvægur þáttur í íþróttum og annarri líkamlegri hreyfingu fyrir ungt fólk. Sýnt hefur verið fram á að ávinningur styrktarþjálfunar hjá börnum og unglingum er mikill og má þar nefna jákvæð áhrif á hjarta- og æðarkerfi, beinþéttni, andlega þætti og góð langtímaáhrif á heilsu. Valgreinin gagnast öllum nemendum, m.a. þeim sem langar að taka þátt í Skólahreysti.

Mikilvægt er að nemendur sem velja styrktarþjálfun hafi áhuga á því að læra og stunda styrktaræfingar, því námskeiðið er kennt allan veturinn.

Námsmat: Virkni, áhugi, frumkvæði og þátttaka.

# data[].attributes.body
Frisbígolf
Nemendur læra leikreglur frisbígolfs og spila með samnemendum. Frisbígolf er einföld og skemmtileg íþrótt sem hentar öllum.

Námsmat: Virkni, áhugi, frumkvæði og þátttaka.

Boltaíþróttir

Farið verður yfir allar helstu boltagreinar sem spilaðar eru hér á landi. Reglum og grunnatriðum greinanna verða gerð góð skil svo nemendur öðlist dýpri skilning á íþróttinni og geti beitt sér rétt í leik.

Námsmat: Virkni, áhugi, frumkvæði og þátttaka.

Golf
Nemendur kynnast og læra í gegnum leiki helstu grunnatriði golfíþróttarinnar. Kennslan mun fara fram ýmist á æfingasvæði golfklúbbsins, á útisvæði grunnskólans eða innandyra í skóla eða íþróttahúsi.

Námsmat: Virkni, áhugi, frumkvæði og þátttaka.

# data[].attributes.body
Akrýlmálun

Nemendur kynnast akrýlmálningu, læra að vinna verk með mismunandi tækni og læra að blanda liti. Nemendur læra að byggja upp myndir og kynnast lögmálum myndlistar.

Námsmat: Virkni, áhugi, frumkvæði og þátttaka.

Fab Lab

Fab Lab er námskeið með tækjum og tólum til að búa til nánast hvað sem er. Fab Lab smiðjan gefur nemendum tækifæri til að þjálfa sköpunargáfuna og hrinda hugmyndum sínum í framkvæmd með því að hanna, móta og framleiða hluti með aðstoð stafrænnar tækni. Í smiðjunni lærum við á hönnunarforrit og hönnum t.d. límmiða, filmur, texta eða myndir á tau. Möguleiki verður á að fá að prufa þrívíddarprentun. Að lokum heimsækjum við Fab Lab smiðjuna á Selfossi og fullvinnum hönnunina okkar.

Námsmat: Virkni, áhugi, frumkvæði og þátttaka.

Endurnýting

Nemendur vinna með verðlausan efnivið. Skúlptúrar unnir og líkön, ásamt því að túlka hugtök í skúlptúragerð. Nemendur sjá að mestu um að safna efnivið sem þarf til verkefnisins, ásamt því að nota það sem til er í skólanum.

Námsmat: Virkni, áhugi, frumkvæði og þátttaka.

Nýsköpun og frumkvöðlafræði

Heimurinn er fullur af áskorunum sem bíða þess eins að við leysum þær á skapandi, skemmtilegan og hugmyndaríkan hátt. Í nýsköpun og frumkvöðlafræði förum við í svokallaða ,,uppfinningaferð“ og lærum vinnsluferli í anda nýsköpunar. Fáum hugmyndir að einhverju sem gæti bætt lífið okkar, gert heiminn að betri stað eða finnum upp eitthvað glænýtt og skemmtilegt. Þitt áhugasvið ræður ferðinni og þú vinnur því með þínar hugmyndir.

Námsmat: Virkni, áhugi, frumkvæði og þátttaka.